2 रजब वर्ष 440 हिजरी क़मरी को ईरान के एक महान विद्वान अबू रैहान बैरूनी का वर्मतान अफ़ग़ानिस्तान के ग़ज़ना नगर में देहान्त हुआ। भूगोल, खगोल शास्त्र और गणित जैसे ज्ञानों में दक्ष इस महान विद्वान ने बचपन से पवित्र क़ुरआन से अपनी शिक्षाओं को आरंभ किया। उन्होंने युवाकाल में विभिन्न यात्राएं की और अपने ज्ञान में वृद्धि की। अबू रैहान बैरूनी को शिक्षा प्राप्त करने के दौर से ही गणित और भौतिकशास्त्र से इतनी अधिक रूचि थी कि थोड़े से ही समय में वह इन ज्ञानों में उस्ताद गिने जाने लगे। उसके बाद उन्होंने इतिहास और भूगोल की ओर ध्यान लगाया फिर चिकित्सा, दवा निर्माण, खनिज और खगोलशास्त्र जैसे ज्ञान प्राप्त किए। इस मुसलमान दर्शनशास्त्री, हकीम और विद्वान को अरबी, यूनानी और संस्कृत सहित उस काल की बहुत सी भाषाओं में दक्षता प्राप्त थी। उनकी महत्त्वपूर्ण पुस्तकों में आसारूल बाक़िया, तहक़ीक़ मालिल हिन्द और अल जवाहर का नाम उल्लेखनीय है।